08/06/2011 | Administración LocalMunicipal
Ferrol
Información pública

De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “O concelleiro coordinador delegado da Área de Urbanismo, Medio Ambiente, Mobilidade e Accesibilidade por delegación da Alcaldía de 30/10/2008 (BOP 01/12/08), con data de hoxe, aprobou, elevándoa a resolución, unha proposta da xefatura do Negociado de Licenzas Urbanísticas, que literalmente transcrita di así: “Pablo Marcelino Usechi Lanes e Casimiro Antonio Espigul Neme, con data 15/04/2009, presentaron instancia na que comunican ó Concello que, por contrato concertado entre eles, o primeiro transmitiu ao segundo a TITULARIDADE DE LICENZA MUNICIPAL DE APERTURA outorgada en virtude de resolución da Comisión Municpal Permanente deste Concello para a actividade de café-bar na rúa Río Mandeo, 12-14 baixo, e solicitan o recoñecemento do devandito traspaso. O día 08/07/2009 notificouse escrito no que se Ile requiría para que, segundo o informe da arquitecta técnica municipal unha vez efectuada a visita de inspección o local comunícase interiormente co local da planta baixa do inmoble adxacente pola dereita. A vista do exposto, terá que regularizar a situación detectada, achegando documentación técnica –asinada por técnico competente e visada por colexio profesional– que recolla a realidade existente e que xustifiquen o cumprimento da normativa que é de aplicación, en particular, Plan xeral, Ordenanza municipal de protección atmosférica, código técnico, Ordenanza municipal reguladora da reforma de locais comerciais. Do mesmo xeito informábaselle que existe un rótulo en bandeirola disposto na fachada non amparado por licenza e para o que deberá acadar a correspondente autorización. Para a corrección das deficiencias sinaladas dábaselle un prazo de quince días hábiles, contados a partir do seguinte ó da recepción da comunicación, quedando, mentres tanto, en suspenso o prazo para a resolución do expediente; e que de conformidade co disposto no artigo 92.1 da Lei 30/92, do 26 de novembro, de réxime xurídico das administracións públicas e do procedemento administrativo común, se transcorresen tres meses dende a recepción da notificación sen cumprimenta-lo sinalado procederase á declaración de caducidade do procedemento e arquivo das actuacións. A Policía Municipal, con data de 11/03/2011, informou que a actividade atópase en funcionamento rexentada pola titular indicada. Por todo isto, propóñolle ó concelleiro coordinador delegado da Área de Urbanismo, Medio Ambiente, Mobilidade e Accesibilidade a adopción da seguinte resolución: Primeiro. –Declarar a caducidade da solicitude de cambio de titularidade da licenza municipal de apertura de café-bar na rúa Río Mandeo, 12-14 baixo, promovida por Raquel Martínez Fernández e proceder ao seu arquivo, coa advertencia de que esta a incorrer no exercicio dunha actividade sen a correspondente licenza ao seu nome, polo que deberá solicitar novamente o cambio de titularidade da licenza de café-bar que na actualidade figura a nome de Pablo Marcelino Usechi Lanes. Segundo. –Dar traslado da presente resolución ó Negociado de Inspección e Disciplina para os efectos oportunos.” Contra a resolución que é definitiva en vía administrativa, poderá vostede interpoñer RECURSO DE REPOSICION ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES, contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita xurisdición. Se opta por interpoñer RECURSO DE REPOSICION previo ao contencioso-administrativo, deberá facelo ante o órgano municipal do que dimana o presente acto no prazo dun MES, contado a partir do día seguinte á da recepción da presente notificación, de acordo co disposto nos artigos 116 e 117 da Lei 30/92, do 26 de novembro, de réxime xurídico das administracións públicas e procedemento administrativo común, modificados pola Lei 4/99, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES, contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes dende a interposición do mesmo sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel en que a resolución do referido recurso de reposición se debería notificar de forma expresa (un mes dende a interposición do mesmo), todo iso de acordo co disposto no artigo 46 da Lei 29/98, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99, do 13 de xaneiro. Ferrol, 1 de abril de 2011.” Ferrol, 24 de maio de 2011. O concelleiro coordinador delegado da Área de Urbanismo, Medio Ambiente, Mobilidade e Accesibilidade, por delegación da Alcaldía de 30/10/2008 (BOP 01/12/2008) Asdo.-Ángel Mato Escalona